पंचायत और आंगनवाड़ी भवनों का निर्माण कराने के लिए 30.45 लाख रुपए मंजूर
पंचायत और आंगनवाड़ी भवनों का निर्माण कराने के लिए 30.45 लाख रुपए मंजूर
शाजापुर | कलेक्टर एवं जिला कार्यक्रम समन्वयक मनरेगा अलका श्रीवास्तव ने एक पंचायत भवन एवं दो आंगनबाड़ी केंद्र भवन के निर्माण के लिए मनरेगा एवं अन्य योजनाओं से अभिसरण करते हुए कुल 30 लाख 45 हजार रुपए की प्रशासकीय स्वीकृति जारी की है।
जिपं सीईओ वीरेंद्र सिंह रावत ने बताया मो. बड़ोदिया जपं के ग्राम बोलाई में नए पंचायत भवन निर्माण के लिए शासन से प्राप्त 8.91 लाख एवं मनरेगा की राशि 5.94 लाख इस प्रकार कुल 14 लाख 85 हजार रुपए की प्रशासकीय स्वीकृति जारी की गई है। शुजालपुर जपं की ग्राम पंचायत उगाह एवं पेवची में आंगनबाड़ी केंद्र भवन निर्माण के लिए आईपीपीई मद एवं मनरेगा का अभिसरण करते हुए 7 लाख 80 हजार रुपये प्रति आंगनबाड़ी केंद्र के मान से प्रशासकीय स्वीकृति दी है।
hin_Deva hin_Deva hin_Deva hin_Deva